India vs South Africa, 11th Match
రెండు పరుగులు.. రెండు రనౌట్లు
డుప్లెసిస్ బంతిని బ్యాక్‌వర్డ్ పాయింట్ దిశగా తరలించి సింగిల్ కోసం ప్రయత్నించాడు. కానీ.. అక్కడే ఫీల్డింగ్ చేస్తున్న
TNN | Updated:
Jun 11, 2017, 05:38PM IST
ఛాంపియన్స్ ట్రోఫీలో భాగంగా భారత్, దక్షిణాఫ్రికా మధ్య అమీతుమీ మ్యాచ్&zwnj; ఆసక్తికరంగా సాగుతోంది. టాస్ ఓడి తొలుత బ్యాటింగ్ చేసిన దక్షిణాఫ్రికా జట్టు రెండు పరుగుల వ్యవధిలోనే రెండు వికెట్లను చేజార్చుకుంది. అది కూడా లేని పరుగు కోసం ప్రయత్నిస్తూ రనౌట్ల రూపంలో కావడం విశేషం.
ఇన్నింగ్స్ 29వ ఓవర్ వేసిన జడేజా బౌలింగ్&zwnj;లో డుప్లెసిస్ బంతిని బ్యాక్&zwnj;వర్డ్ పాయింట్ దిశగా తరలించి సింగిల్ కోసం ప్రయత్నించాడు. కానీ.. అక్కడే ఫీల్డింగ్ చేస్తున్న హార్దిక్ పాండ్య మెరుపు వేగంతో బంతిని కీపర్ ధోనికి అందివ్వడంతో డివిలియర్స్ రనౌట్&zwnj;గా వెనుదిరగాల్సి వచ్చింది. తర్వాత ఓవర్ వేసిన అశ్విన్ బౌలింగ్&zwnj;లో తొలి బంతిని షార్ట్ థర్డ్ మ్యాన్ దిశగా తరలించిన డుప్లెసిస్ పరుగు కోసం మరో ఎండ్&zwnj;లోని మిల్లర్&zwnj;ని పిలిచాడు. కానీ.. అప్పటికే ఫీల్డర్ బుమ్రా బంతిని సమీపిస్తుండటంతో పరుగుకి రావొద్దంటూ డుప్లెసిస్ హెచ్చరించినా.. మిల్లర్ అప్పటికే సగం దూరం వచ్చేశాడు. దీంతో తాను కూడా క్రీజు వదిలి ముందుకు కదిలిన డుప్లెసిస్.. బంతి కీపర్&zwnj;వైపు వస్తుండటంతో మళ్లీ వెనక్కి వచ్చేశాడు.